**Informačný systém českého florbalu**

# **1 VÍZIA**

Informačný systém bude slúžiť na uchovávanie a správu dát o hráčoch, tréneroch, zápasoch a tímoch registrovaných v českej florbalovej únii (ČFbU). Hlavným účelom je zjednodušenie a sprehľadnenie zobrazenia aktuálnych dát o hráčoch, tímoch a ich zápasoch. V dobách koronavírových bude slúžiť taktiež na informovanie o tom, či tím môže odohrať najbližší zápas, poprípade po zistení, že v nejakom tíme je nakazený hráč či tréner na informovanie ostatných tímov.

V projekte budem implementovať funkciu na prestup hráča z jedného tímu do druhého, preloženie zápasu na iný dátum z dôvodu nakazenia hráčom a vytvorenie zápasu spolu s kontrolou toho, či dané zápasy môžu zápas odohrať z dôvodu corony.

Systém bude založený na dátach, ktoré bude do neho vkladať užívateľ s danými právami. Dáta je nutné aktualizovať pravidelne, kvôli aktuálnosti a správnosti – aby si hráči vedeli pozrieť svoje štatistiky a postavenie tímu v tabuľke alebo to, či vôbec najbližší zápas budú mať proti komu odohrať.

Užívateľmi budú admini, ktorí budú mať na starosti správu týchto dát a taktiež samotní hráči, tréneri, či fanúšikovia, ktorí si budú dáta môcť prezerať. Tréneri môžu upravovať dáta o hráčoch a vykonávať ich prestupy. Prístupný bude celosvetovo, avšak primárnymi užívateľmi budú florbaloví hráči, zamestnanci ČFbU a fanúšikovia po celom Česku. Vzhľadom na počet registrovaných hráčov v Česku (zhruba 100 000) je očakávaný rozsah a dosah na dnešnú dobu pomerne malý. Momentálne však bude systém spustený len pre ženské súťaže, odhadom pre 25 tímov. Do budúcna sa však určite plánuje s rozšírením systému na celý český florbal vzhľadom na gradujúcu popularitu tohto športu.

Admini budú pracovať v desktopovej aplikácii a ostatní užívatelia si dáta budú prezerať na webovej stránke, poprípade tréneri, ktorí môžu hráčov upravovať budú vykonávať zmeny z webovej stránky.

Alena Martinková, MAR0702